Сдружение СВОБОДЕН МЛАДЕЖКИ ЦЕНТЪР (www.fyc-vidin.org) – Видин търси двама учители за участие в международен проект, свързан с неформалната математика. Участието е възмездно. 
Описание на задълженията
1. Разработване на интелектуален продукт (ръководство, tool-kit), предназначен за преподаване на математика на 10-14 годишни деца по неформален начин и съдържащ описание на 15 игри, презентации, дейности или други интерактивни форми, представящи или илюстриращи (имащи връзка) с основни математически концепции, съответстващи на учебната програма за тази възраст. Не е задължително това да са авторски разработки – могат да се ползват популярни или достъпни в мрежата идеи. Може да се ползва също методическа помощ от по-опитен партньор по проекта. Всяка идея трябва да бъде описана по определен начин (от типа – цели, резултати, инструкции и пр. в рамките на 3-4 стр.) на английски език и, ако е нужно, илюстрирана с фотографии/рисунки/схеми/диаграми и пр. Крайният срок за това е 30 октомври 2017г.
2. Участие в петдневен обучителен курс в периода 20-24.11.2017 в гр. Кардица, Гърция, организиран по проекта с тема „неформалното обучение по математика“. Разходите за пътуването (от/до София) и престоят се покриват от сдружението. По време на курса, са отговорни за модул „неформално обучение по математика 10-14 години“, в който трябва да представят особеностите на обучението в тази възраст на останалите участници, както и да ги запознаят в разработката (tool-kit) описана по-горе. Участието в обучението се сертифицира и носи кредит по Европейската кредитна система за професионално образование и обучение, ECVET.
3. Участие в тестването на разработеното ръководство, както и на две други подобни ръководства (tool-kit за 6-9 годишни и за над 14 годишни, направени от други партньори и преведени на български) с група от 20 ученика в рамките на общо 24 учебни часа в периода февруари-май 2018 и представяне на доклад със заключения относно приложимостта на ръководствата и препоръки за подобряване.
4. Представяне на метода за неформално обучение (вкл. ръководствата) на еднодневна среща с учители във Видин през октомври 2018. Разходите по участието (командировъчните) се поемат от сдружението.
Изисквания към кандидатите
1. Да имат подходящо (напр. математическо образование) и/или опит в преподаването на математика на целевата група 10-14 годишни деца.
2. [bookmark: _GoBack]Да владеят писмено и говоримо английски език. При определени условия е възможно да направим изключение.
3. Да са в състояние да изпълнят задачите професионално, включително да присъстват във всички описани дейности, без изключение.
С предимство ще се ползват кандидати, които имат опит в преподаване на математика с неформални методи и/или са работили по подобни международни проекти.
Възнаграждение
2000 лв на учител бруто по граждански договор.
Начин на кандидатстване
CV и мотивационно писмо, в което да обяснят как възнамеряват да се справят със задачата. Документите се изпращат на info@fyc-vidin.org в срок до 20 юни 2017.
За всякакви въпроси – тел. 0879315160, Николай Цолов

